Abhaasia vapp

Abhaasia vapp on Abhaasia Vabariigi vapp.

Vapp kujutab endast kilpi, mis on vertikaalselt jagatud kaheks võrdseks pooleks   –  valgeks ja roheliseks. Ülejäänud elemendid vapil on kuldsed. 

Vapi alumises osas on kaheksaharuline täht. Ülemises osas on valgel ja rohelisel väljal veel kaks, väiksemat kaheksaharulist tähte. 

Vapi keskel on müütilisel ratsul Arašil lendava ja tähtede suunas vibu laskva ratsaniku figuur. See süžee on pärit abhaaside rahvuseeposest. 

Roheline värv vapil sümboliseerib noorust ja elu, valge vaimsust. Kaks väikest tähte vapi ülaosas sümboliseerivad kahe kultuurimaailma – Ida ja Lääne – ühtsust.

Gruusia vapid
Abhaasia